《阳月饮黄乾斋书楼时菊初蕊得阳字》
宋代·林震

吟倚书楼对夕阳，霜株拂槛未全黄。已经重九迟秋节，犹自葳蕤逗晚香。

商舸近桥人语乱，女墙如带柝声长。花神九字君家是，冬去春来放未央。

作者简介：兴化军莆田人，字时敷，号介翁。徽宗崇宁二年进士。累官左正言，权给事中，历知数州府，仕至秘书少监，以不附二蔡有声于时。长于集句，尝用诗三百八十家为《集句诗》。有《礼问》、《易传》、《易数》、《易问》及文集等。